Pamela
Robert

    pamroberts@blueyonder.co.uk

&traductor.Antoni.Bella;

# Configurar les dreceres de &kspread; i les barres d'eines

## Dreceres

Per a canviar les dreceres de teclat usades per &kspread; seleccioneu Arranjament Configura dreceres... Això mostrarà una caixa de diàleg com la que es mostra a sota.

Instantània 1 amb la configuració de dreceres

Cerqueu a través de la llista fins trobar l'acció que voleu afegir o per a la que voleu canviar la drecera de teclat i seleccioneu-la fent clic esquerra sobre el nom. Si introduïu el nom de l'acció en la barra de recerca de a sobre, podreu trobar l'acció desitjada més ràpidament. Llavores podreu canviar a drecera seleccionant el botó de ràdio Cap, Omissió o A mida, o fent clic sobre el botó gran en l'àrea Drecera per a l'acció seleccionada.

S'obrirà el diàleg Configura drecera.

Configuració simple de les dreceres

Ara podeu simplement prémer la combinació de tecles que voleu com a drecera, per exemple &Ctrl;&Maj;S. La caixa de diàleg Configura drecera es tancarà tan aviat com es configuri la drecera.

Configuració avançada de les dreceres

També podeu fer clic sobre el botó Avançat >> en la caixa de diàleg Configura drecera per a tenir accés a més opcions. Allí podreu configurar una Drecera primària: i una Drecera alternativa:. Fins i tot podreu escollir el Mode multi-tecla, el qual us permet afegir tecles addicionals per a la drecera.

Configurant la drecera amb la caixa de diàleg simple s'estableix la drecera primària.

### Menús definits per l'usuari

Podeu afegir el vostre propi menú emergent a &kspread; de manera que prement una combinació de tecles es farà aparèixer el menú i després prement una segona tecla, o usant les tecles de Amunt i Avall i prement &Intro;, es seleccionarà l'ítem amb focus.

Per a fer-ho, afegiu una drecera A mida per a cadascuna de les accions que voleu que apareguin en el menú i en el diàleg Configura drecera, marqueu la caixa Mode multitecla, premeu la combinació de tecles que voleu que aparegui al nou menú i després, de manera separada, premeu la tecla que heu escollit per aquest ítem des del menú.

## Barres d'eines

&kspread; te cinc barres d'eines: Fitxer, Edita, Navegació, Format i Color/Vores. Cadascuna es pot o no mostrar depenent de l'elecció que feu en el menú Arranjament.

Podeu escollir si una barra d'eines apareix Dalt, a l'Esquerra, a la Dreta o A sota de la finestra de &kspread; fent clic dret sobre aquesta barra d'eines, el qual farà aparèixer el Menú de barra d'eines, i fent una selecció des del submenú Orientació. Aquest Menú de barra d'eines també te submenús per escollir si la barra d'eines mostra icones, text o ambdues opcions, i la mida de les icones.

Una altra manera de moure una barra d'eines és situant el punter del ratolí sobre les dues barres verticals a l'esquerra de cada barra d'eines i mantenint premut el &BER; mentre arrossegueu la barra d'eines a la posició desitjada. Quan arrossegueu la barra d'eines d'aquesta manera podeu deixar anar el botó del ratolí una vegada esteu a alguna distància de qualsevol dels costats de la finestra de &kspread;, i llavores obtindreu una barra d'eines flotant, la qual no estarà ancorada a cap part de la finestra de &kspread; i de fet es pot moure fora de la finestra. Per a tornar-la a posar en una de les posicions tradicionals, feu clic dret sobre la seva barra de títol per a fer aparèixer el Menú de la barra d'eines i després seleccioneu una de les opcions en el submenú Orientació.

També podeu aplanar una barra d'eines fent clic esquerra sobre les dues barres verticals a l'esquerra de la barra d'eines o seleccionant Orientació Plana des del Menú de la barra d'eines. Apareixerà una barra d'eines plana com un petit rectangle que conté dues barres horitzontals sota la barra de menú de &kspread;. Aquesta es pot restaurar a normal fent clic esquerra sobre seu.

Seleccionant Configura barres d'eines... des del menú Arranjament se us mostrarà una caixa de diàleg que us permetrà afegir o eliminar botons de les barres d'eines de &kspread;.

Per a usar aquesta caixa de diàleg Configura barres d'eines, seleccioneu primer una barra d'eines des de la llista desplegable Barra d'eines:. A la dreta de la finestra Accions actuals: se us mostraran els botons presents actualment sobre la barra d'eines. Podeu esborrar un botó seleccionant-lo en aquesta finestra i després prement el botó de la fletxa esquerra, o moveu-lo amunt o avall prement els botons de fletxa amunt i avall. Per afegir un botó nou a la barra d'eines, seleccioneu-lo en la llista Accions disponibles: i després premeu el botó de fletxa dreta.