Mike
McBride
&traductor.Antoni.Bella;

# Establir les propietats per a un marc

Per a cada marc en el vostre document, podeu determinar:

- Com gestiona &kword; els marcs de text sencers.

- Com s'ajusta el text al voltant o a través dels marcs que es solapen.

- La mida exacta del marc.

- Establir marges a un marc.

- Establir un color de fons i un patró per al marc.

Totes aquestes opcions es poden alterar usant un conjunt de caixes de diàleg, o usant un estil de marc definit prèviament.

Un estil de marc és un joc predefinit d'opcions de formatat del conjunt de marcs al qual es dona un nom. Una vegada s'ha assignat un estil de marc a un conjunt de marcs, qualsevol canvi que feu a l'estil de marc serà reflectit en tots els conjunts de marcs als que se'ls hagi assignat aquest estil de marc.

S'haurà d'haver tingut en compte que la funció dels estils de marc són molt similars a les dels estils de text. La principal diferència és que els estils de marc controlen l'aparença del marc, i els estils de text controlen l'aparença dels paràgrafs dins el marc.

## Usar els diàlegs de configuració del marc

Totes aquestes preferències es poden determinar en la caixa de diàleg Propietats del marc.

Per ajustar les propietats de qualsevol marc, primer haureu de seleccionar el marc que voleu canviar.

Simplement feu clic una vegada sobre el vora del marc que voleu editar. (O manteniu premuda la tecla &Ctrl; i feu clic dintre del marc amb el &BER;).

Editeu les propietats d'un conjunt de marcs usant una sèrie de caixes de diàleg que podeu obrir d'una d'aquestes dues maneres:

- Seleccioneu Marcs Propietats del marc o conjunt de marcs... des de la barra de menú.

- Situeu el punter del ratolí sobre la vora del marc, i feu clic una vegada amb el &BER;. Apareixerà un petit menú. Seleccioneu Propietats del marc o conjunt de marcs...

El diàleg Propietats consta d'una caixa de diàleg, amb sis pestanyes anomenades Opcions, Text al voltant, Connecta els marcs de text, Geometria, Fons i Vores.

### Opcions generals

La pestanya anomenada Opcions s'usa per a determinar com es comportarà &kword; quan hi hagi massa text per ajustar al límit actual del marc.

&kword; te tres solucions per a aquesta situació:

Crea una nova pàgina

  Quan un marc queda ple, &kword; crea automàticament una nova pàgina. Sobre aquesta nova pàgina, crea un nou marc, de la mateixa mida i posició, si l'escolliu.

Redimensiona el darrer marc

  Quan un marc queda ple, &kword; estén automàticament la vora inferior del marc de text per acomodar-lo al nou text. Continuarà per a expandir el text nou que s'hi afegeixi. En cas contrari, es contraurà altra vegada si el text és esborrat del marc.

No mostris el text extra

  &kword; no crea un nou marc ni canvia el marc actual de cap manera. Necessitareu canviar la mida manualment al marc actual, o afegir-ne un de nou al conjunt de marcs.

Simplement feu la vostra selecció en la secció anomenada Si el text és massa llarg pel marc.

En la secció anomenada En la creació d'una pàgina nova, teniu tres opcions disponibles. Haureu de seleccionar-ne una.

Reconnecta el marc al flux actual

  Crea un nou marc, amb la mateixa mida i forma sobre una nova pàgina, i el torna l'últim marc en el conjunt de marcs.

No crear un marc de continuació

  Crea una nova pàgina, però no un nou marc.

Col·loca una còpia d'aquest marc

  Crea una nova pàgina, amb un nou marc de la mateixa mida, forma i posició sobre la pàgina. Addicionalment, &kword; copiarà els continguts del marc des de la pàgina anterior.

  És d'utilitat per a marcs de títol, de capçalera i de peu. Cada pàgina tindrà una còpia automàtica de la informació sobre qualsevol pàgina nova.

Si situeu una marca en la caixa de selecció anomenada Els canvis s'aplicaran a tots els marcs del conjunt de marcs, qualsevol canvi fet en la caixa de diàleg de les propietats del marc seran aplicades automàticament a tots els marcs dintre del conjunt de marcs.

Si situeu una marca en la caixa de selecció anomenada Protegeix el contingut, &kword; no permetrà cap canvi al text del marc, o el formatat del text dintre del conjunt de marcs.

Encara podeu canviar la forma o fins i tot eliminar el marc, però el contingut d'aquest restarà bloquejat. Per a blocar la localització i la mida del marc, mireu la pestanya Geometria.

Per a fer canvis al text, necessiteu treure la marca de Protegeix el contingut.

### Flux de text al voltant dels marcs

Per ajustar com flueix el text al voltant dels marcs que es solapen, feu clic sobre la pestanya anomenada Text al voltant.

Quan solapeu dos marcs de text i el text d'ambdós estigui competint pel mateix espai en la pàgina, &kword; pot (com a opció), assegurar-se que el text dels dos marcs no sigui solapat.

Tal i com podeu veure des de les opcions en la caixa de diàleg, hi ha tres eleccions possibles.

El text travessarà aquest marc

  Seleccionant aquesta opció, &kword; ignorarà aquest marc quan mostri el text en els marcs que es solapen.

El text anirà al voltant d'aquest marc

  Seleccionant aquesta opció, &kword; ajustarà el text dels marcs que es solapen al voltant d'aquest marc.

  Si aquesta opció està seleccionada, podeu determinar a quin costat es disposarà el text al voltant, en la secció anomenada Text al voltant del costat. Simplement escolliu Esquerra, Dreta o El costat més llarg.

El text no anirà al voltant d'aquest marc

  Seleccionant aquesta opció, &kword; no ajustarà cap text al voltant dels límits d'aquest marc, en comptes d'això, saltarà sota aquest marc abans de continuar mostrant text en els marcs que es solapen.

També podeu determinar com d'aprop apareixen els marcs establint Distància entre el marc i el text en la caixa incremental que es proveeix. Si situeu una marca en la caixa de selecció Sincronitza els canvis, &kword; farà que totes les distàncies siguin iguals.

### Moure un marc a un nou conjunt de marcs

Podeu canviar a quin conjunt de marcs pertany el marc actual seleccionant la pestanya Connecta els marcs de text.

Aquest diàleg us ofereix l'opció de crear un nou conjunt de marcs per al marc actual, o moure el marc seleccionat cap al conjunt de marcs actual.

Seleccioneu Escull un conjunt de marcs existent per a connectar aquest marc:, per afegir el marc actual a un conjunt de marcs creat anteriorment. Seleccioneu un dels conjunts de marcs llistats en la taula de a sota per a especificar el conjunt de marcs.

Per a crear un nou conjunt de marcs, seleccioneu Crea un nou conjunt de marcs: i escriviu el nom del nou conjunt de marcs en la caixa de text anomenada Nom del conjunt de marcs. &kword; crearà un nou conjunt de marcs amb el marc actual com l'únic marc (per ara) del conjunt de marcs.

És d'utilitat anomenar els vostres conjunts de marcs amb noms descriptius. Anomeneu el conjunt de marcs amb una descripció dels continguts per a que us hi pugueu referir ràpidament més tard.

### Mida i posició del marc

Podeu ajustar la mida i la posició del vostre marc fent clic sobre la pestanya anomenada Geometria.

Aquesta caixa de diàleg us permet especificar exactament a on va el marc i com és de gran.

Si situeu una marca en la caixa de selecció anomenada Protegeix la mida i la posició, la mida i posició del marc estaran fixades en la seva localització actual. No podreu moure el marc sobre la pàgina fins que aquesta caixa resti sense marca.

#### Determinar la mida i la posició

Podeu localitzar el vostre marc a la pàgina introduint primer les mesures Esquerra: i Adalt:. Això determina a on estarà la cantonada superior esquerra del marc. Totes les mesures són des de la cantonada superior esquerra de la pàgina.

També podeu determinar la mida exacta del marc introduint el seu Alçada: i Amplada: en les caixes de text que es proveeixen. Aquestes dues mesures són relatives a la cantonada superior esquerra del marc especificat a sobre, no a la mida de la pàgina.

#### Determinar els marges del marc

Usant les caixes anomenades Esquerra:, Dreta:, Adalt: i Abaix:, podeu establir els marges del marc. Això no s'ha de confondre amb els marges de la pàgina, que s'estableixen en la caixa de diàleg de propietats de la pàgina.

Si la caixa de selecció Sincronitza els canvis te una marca, &kword; prendrà qualsevol canvi que feu a un marge, i automàticament l'aplicarà als altres 3 marges.

En altres paraules, si aquesta caixa de selecció està seleccionada, i introduïu un marge d'1 cm en qualsevol de les 4 caixes de marge, tots 4 marges del marc seran d'1 cm de mida.

Si aquesta opció està desactivada, cada caixa de text podrà tenir un valor diferent.

### Fons del marc

Podeu ajustar el color de fons del marc de text seleccionant la pestanya Fons.

Comenceu seleccionant el color primari del fons fent clic sobre el botó anomenat Color de fons:. El color es selecciona usant el Diàleg de selecció del color.

### Vores de marc

Podeu canviar les vires del marc de text seleccionant la pestanya Vores.

Seleccioneu Estil: i Amplada: de les vores amb les caixes incrementals sobre el costat esquerra del diàleg.

Seleccioneu el color de les vores fent clic sobre el botó anomenat Color:. El color és selecciona usant el Diàleg de selecció del color.

Useu les quatre icones (Vora esquerra, Vora dreta, Vora superior i Vora inferior) sota el botó de Color per a determinar sobre quin costat del marc voleu tenir una vora.

Al costat dret del diàleg es mostra una Vista prèvia de les opcions triades.

Feu clic a Bé per acceptar tots els vostres canvis i tancar la caixa de diàleg.

Feu clic a Aplica per acceptar tots els vostres canvis sense tancar la caixa de diàleg.

Feu clic a Cancel·la per a oblidar tots els canvis.

## Usar els estils de marc

### Formatar un marc amb un estil de marc

Per a formatar un marc usant un estil de marc predefinit, simplement:

Seleccioneu els marcs mantenint premut &Ctrl; i fent clic en els marcs amb el &BER;.

Seleccioneu Marcs Estil del marc des de la barra de menú. Apareixerà un submenú llistant tots els estils de marc definits actualment. Seleccioneu el nom de l'estil de marc que voleu i tots els marcs seleccionats seran formatats usant les opcions d'aquest estil de marc.

### Editar un estil de marc

Per a canviar les opcions d'un estil de marc, necessitareu usar el gestor d'estils de marc.

Seleccioneu Marcs Gestor d'estils de marc... des de la barra de menú. Apareixerà una caixa de diàleg.

Tots els estils de marc definits actualment són llistats en la llista de l'esquerra. L'estil de marc actualment seleccionat està ressaltat, i el nom de l'estil de marc actualment seleccionat serà llistat en la caixa de text anomenada Nom. (En aquest exemple, l'estil de marc actualment seleccionat és Gris clar).

Seleccioneu l'estil de marc que voleu canviar fent clic sobre el nom de l'estil de marc en la llista a l'esquerra.

Hi ha tres pestanyes al costat dret de la caixa de diàleg: General, Vores i Fons

En la pestanya General, podeu canviar el nom de l'estil de la llista escrivint el nou nom en la caixa de text anomenada Nom. També podeu veure una vista prèvia de quin aspecte tindrà el vostre marc en la caixa de vista prèvia.

La pestanya Vores funciona de la mateixa manera que la pestanya del mateix nom quan es formata un paràgraf. Per a informació més específica feu clic aquí.

La pestanya Fons opera de manera idèntica a la mateixa pestanya quan es formata un marc. Per a instruccions més específiques feu clic aquí.

Una vegada realitzats tots els canvis, feu clic a Bé per a desar-los. Tots els conjunts de marcs afectats canviaran per a reflectir les noves opcions.

### Crear un nou estil de marc

Per a crear un nou estil de marc, seleccioneu Marcs Gestor d'estils de marc... des de la barra de menú. Apareixerà una caixa de diàleg.

Seleccioneu l'estil de marc des de la llista a l'esquerra que més s'apropi a l'estil de marc desitjat fent clic sobre el nom amb el &BER;. L'estil de marc seleccionat s'usarà com a plantilla per al nou estil de marc.

Fent clic sobre el botó Nou. &kword; generarà un nou estil de marc, el qual serà una còpia de l'estil de marc seleccionat anteriorment.

Escolliu un nom per al nou estil de marc, i escriviu-lo en la caixa de text anomenada Nom.

Podeu canviar les opcions de vora i fons del marc. Per a més detalls, mireu Editar un estil de marc.

Una vegada finalitzada la creació de l'estil de marc, feu clic a Bé, i es desarà l'estil de marc.

Els estils de marc són específics per a cada document. Un estil de marc creat en un document no es pot usar en un altra a menys que importeu l'estil de marc des d'aquest document.

### Eliminar un estil de marc

Per a eliminar un estil de marc, seleccioneu Marcs Gestor d'estils de marc... des de la barra de menú. Apareixerà una caixa de diàleg.

Seleccioneu l'estil de marc que voleu eliminar fent clic una vegada amb el &BER; en la llista a l'esquerra.

Feu clic sobre el botó Elimina.

&kword; no us permetrà eliminar l'estil de marc Normal.

### Canviar l'ordre dels estils de marc en la llista

Per a canviar l'ordre en que els estils de marc són llistats, seleccioneu Marcs Gestor d'estils de marc... des de la barra de menú. Apareixerà una caixa de diàleg.

L'ordre dels estils de marc que es llisten en el menú es determina per l'ordre dels estils de marc en la llista a l'esquerra.

Seleccioneu l'estil del marc que voleu moure des de la llista a l'esquerra fent clic una vegada amb el &BER;.

Ara feu clic sobre les fletxes amunt i avall localitzades al final de la llista dels estils de marc. Això mourà l'estil de marc seleccionat amunt o avall en la llista d'estils de marc.

Una vegada satisfet amb l'ordre de la llista, seleccioneu Bé.

### Importar un estil de marc des d'un altra fitxer de &kword;

Per a importar un estil de marc des d'un altra fitxer de &kword;, seleccioneu Marcs Gestor d'estils de marc... des de la barra de menú. Apareixerà una caixa de diàleg.

Feu clic en el botó anomenat Importa des d'un fitxer... per a obrir la caixa de diàleg de selecció de fitxers. Escolliu el vostre fitxer i feu clic a Bé.

Apareixerà una nova caixa de diàleg llistant tots els estils de marc disponibles per a importar.

Si &kword; troba un nom d'estil de marc duplicat en el fitxer seleccionat, afegirà un número al final del nom de l'estil de marc per a identificar l'estil importat.

Per exemple, si importeu l'estil de marc Normal des d'un altra fitxer de &kword;, &kword; canviarà el nom a Normal-1.

Seleccioneu tots els estils de marc que voleu importar. Després feu clic a Bé.

Els estils de marc ara apareixeran al final de la vostra llista d'estils de marcs. Feu clic a Bé per a desar els estils de marc al nou document.