# Treballant amb tauletes gràfiques

Aquest tutorial vol descriure les primeres passes per a treballar amb una tauleta gràfica amb el &krita;. El tutorial assumeix que useu &Linux;.

## Configurant-lo

Com qualsevol maquinari, gairebé funciona sense tocar-hi res. El &Linux; l'hauria de reconèixer bé, porò podeu haver de configurar el servidor X11 a mà. La millor manera de fer-ho és seguint les instruccions del howto Wacom &Linux;: .

Llavors, en &krita;, us cal activar les diverses eines (a la secció Tauleta del diàleg Arranjaments Configura el &krita;...) — podeu trobar més informació a la secció d'arranjaments de tauleta.

## Primer contacte amb la tauleta

Hi ha tres dispositius de la vostra tauleta que poseu usar amb el &krita;:

- el cursor, el ratolí que venia amb la tauleta Wacom

- l'esborrador, la part rodona de dalt del llapis

- l'estilogràfica, el punt prim de baix del llapis

Per omissió, quan useu l'estilogràfica o el cursor a la tauleta, se seleccionaran l'eina Pinzell i l'operació de dibuix amb pinzell de píxel. El dispositiu d'esborrador està associat a l'operació de dibuix esborrador de píxel. Però si seleccioneu una eina diferent o una operació de dibuix diferent amb un dispositiu, el &krita; us recordarà l'associació quan canvieu entre dispositius.

## Contorn d'una flor

Encara que sabéssiu dibuixar abans de començar a usar una taulera, us caldrà adaptar-vos-hi a la tauleta. No se sent el mateix, així que suggereixo començar amb una cosa simple, com una flor, i usar una imatge com a model:

Una flor Una flor

Una flor

Primer, heu de crear una nova capa per al contorn. Us recomano que bloquegeu la capa amb la imatge, la prevendrà de les possibles errades.

Dibuixar el contorn de la flor sembla prou fàcil, però per ser la vostra primera experiència, tindreu una gran dificultat a seguir la línia precisament a la pantalla mentre la vostra mà s'ha de moure per la tauleta. Finalment, obtindreu alguna cosa com aquesta:

El contorn de la flor El contorn de la flor

El contorn de la flor

## Colorejat

Per al colorejat, us caldrà crear una tercera capa. Haureu de moure-la a sota de la capa amb els contorns, i no oblideu de bloquejar la capa de contorn.

En general, és més fàcil que la part del contorn, només seleccioneu el color que voleu usar (amb el selector de color o amb escollidor de colors), llavors per a la major part de la feina podeu usar l'eina d'ompliment: amb el ratolí, cliqueu a la part que voleu omplir, ja que per omissió l'eina d'ompliment tindrà en compte el contorn. A la següent imatge, els diferents colors del cor de la flor no estan separats per contorns. Per a fer-ho, només he completat el contorn que falta amb una línia groga o marró per a crear la separació entre els diferents colors.

La flor colorejada La flor colorejada

La flor colorejada

La imatge resultant sembla i fa l'efecte d'un clipart antic, sobretot perquè li falten ombres i il·luminació, que no estan coberts per aquest tutorial.